b'\n_START_ARTICLE_\nAntiparalelogram\n_START_PARAGRAPH_\nAntiparalelogram (tudi kontraparalelogram  ali prekri\xc5\xbeani paralelogram)  je \xc5\xa1tirikotnik v katerem sta podobno kot v paralelogramu po dve nesosednji stranici skladni. Za razliko od paralelograma pa po dve nasprotni si stranici nista vzporedni, ampak se sekata.\n_START_SECTION_\nLastnosti\n_START_PARAGRAPH_\nVsak antiparalelogram ima os simetrije skozi njegovo to\xc4\x8dko sekanja. Zaradi te lastnosti ima dva para enakih kotov in enakih stranic . Skupaj z deltoidi in enakokrakimi trapezi tvorijo antiparalelogrami eno izmed osnovnih skupin \xc5\xa1tirikotnikov s simetrijskimi osmi. Konveksne ogrinja\xc4\x8de antiparalelograma so enakokraki trapezi. Vsak antiparalelogram se lahko naredi iz dveh nevzporednih stranic in diagonal enakokrakega trapeza . Vsak antiparalelogram je tetivni \xc5\xa1tirikotnik, kar pomeni, da \xc5\xa1tiri njegova ogli\xc5\xa1\xc4\x8da le\xc5\xbeijo na kro\xc5\xbenici.\n_START_SECTION_\nUniformni poliedri in njihovi duali\n_START_PARAGRAPH_\nMnogi nekonveksni uniformni poliedri vklju\xc4\x8dno z tetrahemiheksiederom, kubooktaeder, oktahemioktaeder, mali rombiheksaeder, mali ikozihemidodekaeder in mali dodekahemidodekaeder imajo kot sliko ogli\xc5\xa1\xc4\x8d antiparalelograme . Za uniformne poliedre te vrste, v katerih stranske ploskve ne te\xc4\x8dejo skozi sredi\xc5\xa1\xc4\x8dno to\xc4\x8dko poliedra, ima dualni polieder facete kot svoje stranske ploskve. Zgled za uniformni polieder, ki ima antiparalelograme kot facete so mali rombiheksakron, veliki rombiheksakron, mali rombidekakron, veliki rombidekakron, mali dodeciikozakron in veliki dodeciikozakron'